Document ID: 32011R0964

REGOLAMENT TAL-KUNSILL (UE) Nru 964/2011
tas-26 ta’ Settembru 2011
dwar l-iffissar tal-koeffiċjenti korrettivi applikabbli mill-1 ta’ Lulju 2010 għar-rimunerazzjonijiet tal-uffiċjali, aġenti temporanji u aġenti b’kuntratt tal-Unjoni Ewropea li jaħdmu f’pajjiżi terzi
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 336 tiegħu,
Wara li kkunsidra r-Regolamenti tal-Persunal għall-Uffiċjali tal-Komunitajiet Ewropej u l-Kondizzjonijiet tal-Impjieg ta’ ħaddiema oħra tal-Komunitajiet, stabbiliti mir-Regolament tal-Kunsill (KEE, Euratom, KEFA) Nru 259/68 (1), u b’mod partikolari l-ewwel paragrafu tal-Artikolu 13 tal-Anness X tiegħu,
Wara li kkunsidra l-proposta tal-Kummissjoni Ewropea,
Billi:
(1)
Jeħtieġ li jiġi kkunsidrat l-iżvilupp tal-għoli tal-ħajja fil-pajjiżi barra l-Unjoni u li għalhekk jiġu ffissati l-koeffiċjenti korrettivi applikabbli, b’effett mill-1 ta’ Lulju 2010, għar-rimunerazzjonijiet imħallsa, fil-munita tal-pajjiż tax-xogħol tagħhom, lill-uffiċjali, l-aġenti temporanji u l-aġenti b’kuntratt tal-Unjoni li jaħdmu f’pajjiżi terzi.
(2)
Il-koeffiċjenti korrettivi li relattivament għalihom sar ħlas fuq il-bażi tar-Regolament tal-Kunsill (KE) Nru 768/2010 (2) jistgħu jwasslu għal aġġustamenti pożittivi jew negattivi fir-rimunerazzjonijiet, b’effett retroattiv.
(3)
Jeħtieġ li jsir provvediment għall-ħlas ta’ arretrati fil-każ ta’ żidiet fir-rimunerazzjonijiet minħabba l-koeffiċjenti korrettivi l-ġodda.
(4)
Jeħtieġ li jsir provvediment għall-irkupru permezz ta’ ħlas lura ta’ pagamenti żejda fil-każ ta’ tnaqqis tar-rimunerazzonijiet minħabba l-koeffiċjenti korrettivi l-ġodda, għall-perijodu bejn l-1 ta’ Lulju 2010 u d-data ta’ dħul fis-seħħ ta’ dan ir-Regolament.
(5)
Jeħtieġ li jsir provvediment sabiex kull irkupru bħal dan ikun limitat għal perijodu ta’ mhux aktar minn sitt xhur qabel id-data tad-dħul fis-seħħ ta’ dan ir-Regolament u sabiex l-effetti tiegħu jkunu jistgħu jitqassmu fuq perijodu ta’ mhux aktar minn tnax-il xahar minn dik id-data, b’analoġija ma’ dak li hu previst għall-koeffiċjenti korrettivi applikabbli fl-Unjoni għar-rimunerazzjonijiet u l-pensjonijiet tal-uffiċjali u ħaddiema oħra tal-Unjoni,
ADOTTA DAN IR-REGOLAMENT:
Artikolu 1
B’effett mill-1 ta’ Lulju 2010, il-koeffiċjenti korrettivi applikabbli għar-rimunerazzjonijiet tal-uffiċjali, l-aġenti temporanji u l-aġenti b’kuntratt tal-Unjoni li jaħdmu f’pajjiżi terzi u li jkunu mħallsa fil-munita tal-pajjiż tax-xogħol tagħhom, għandhom ikunu kif indikati fl-Anness.
Ir-rati tal-kambju użati għall-kalkolu ta’ dawn ir-rimunerazzjonijiet għandhom ikunu stabbiliti f’konformità mar-regoli għall-implimentazzjoni tar-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3) u għandhom jikkorrispondu għall-1 ta’ Lulju 2010.
Artikolu 2
1. L-istituzzjonijiet għandhom iħallsu l-arretrati fil-każ ta’ żidiet fir-rimunerazzjonijiet minħabba l-koeffiċjenti korrettivi stipulati fl-Anness.
2. L-istituzzjonijiet għandhom jagħmlu aġġustamenti retroattivi negattivi tar-rimunerazzjonijiet fl-eventwalità ta’ tnaqqis bħala riżultat tal-koeffiċjenti korrettivi stipulati fl-Anness għall-perijodu mill-1 ta’ Lulju 2010 sad-29 ta’ Settembru 2011.
L-aġġustamenti retroattivi li jinvolvu rkupru permezz ta’ ħlas lura ta’ pagamenti żejda għandhom ikunu limitati għal perijodu ta’ mhux aktar minn sitt xhur qabel id-29 ta’ Settembru 2011. L-irkupru permezz ta’ ħlas lura għandu jitqassam fuq perijodu ta’ mhux aktar minn tnax-il xahar minn dik id-data.
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, is-26 ta’ Settembru 2011.

Labels: 2
19
5
9
15